
Centrul de zi Scobinți pentru persoane vârstnice este funcțional

	  Persoanele vârstnice din Comuna Scobinți au un loc de socializare adaptat nevoilor lor construit după ultimele standarde cu finanțare din PNDR și pus în funcțiune prin POCU.
125 de persoane vârstnice din Comuna Scobinți vor beneficia de servicii sociale furnizate prin noul centru și multe activități dedicate comunității se vor organiza și desfășura în noua clădire.
Toate acestea au fost posibile prin implementarea proiectului „Centrul de zi Scobinți – dezvoltare locală prin furnizarea de servicii integrate în comuna Scobinți, cod 140063” cofinanțat din FSE prin POCU 2014-2020.
Obiectivul general (scopul) proiectului este reducerea cu 250 a numărului de persoane aflate in risc de sărăcie si excluziune socială prin implementarea de măsuri integrate – servicii sociale, ocupare, creșterea coeziunii sociale – timp de 34 de luni. 
Proiectul este implementat de Comuna Scobinți (beneficiarul proiectului) în parteneriat cu Asociația Grupul de Acțiune Locală Microregiunea Belcești-Focuri pe o perioadă de 34 de luni in intervalul 22 Februarie 2021 – 21 Decembrie 2023 în beneficiul a 250 persoane care au domiciliul sau locuiesc in Comuna Scobinți si se află in risc de sărăcie sau excluziune socială. Dintre cele 250 de persoane, jumătate sunt persoane vârstnice (peste 65 ani) si jumătate sunt persoane adulte apte de muncă și neocupate.
Rezultatele așteptate vizează punerea în funcțiune a centrului de zi construit prin PNDR din comuna Scobinți, licențierea și furnizarea serviciului social acreditat „Centru de zi pentru persoane vârstnice”, cod 8810CZ-V-II, în beneficiul a 125 de persoane vârstnice din comuna Scobinți. De asemenea, 100 de persoane apte de muncă și în risc de sărăcie sau excluziune socială din comuna Scobinți vor fi sprijinite să acceseze piața muncii prin oferirea serviciilor de consiliere profesională, formare profesională (cursuri de calificare) și medierea muncii. Din cele 100 de persoane care vor dobândi o calificare, 32 vor fi angajate ca urmare a sprijinului oferit prin proiect. 37 de persoane au obținut deja o calificare, 6 persoane s-au auto-angajat prin deschiderea unei firme.
25 de persoane au participat la un program de pregătire antreprenorială și 6 persoane și-au deschis firmă care a fost finanțată din proiect cu 25.000 euro. Pe data de 17 februarie 2023 s-a finalizat etapa de finanțare a celor 6 firme noi. Acestea au creat 10 locuri noi de muncă în comună.
Toate persoanele vizate de proiect vor fi implicate activ in viața socială a comunității prin măsuri de animare socială, voluntariat si incluziune socială.
         Bugetul proiectului este în valoare de 4,665,924.67 lei din care 4,432,628,46 lei reprezintă finanțare europeană nerambursabilă, 180.982,03 lei reprezintă finanțare din bugetul național nerambursabilă și 52.314,18  lei reprezintă cofinanțare de la bugetul local al comunei Scobinți.

          Marți, 7 martie 2023, a avut loc al Căminul Cultural din Comuna Scobinți evenimentul de prezentare a rezultatelor obținute până la 31 decembrie 2022 în cadrul proiectului. Cu această ocazie, au fost celebrate și femeile din comună și din grupul țintă.

Rezultatele obținute:
1 serviciu social licențiat
107 persoane vârstnice beneficiare de servicii sociale
130 de persoane apte de muncă consiliate profesional 
37 de persoane calificate
6 persoane auto-angajate

Transmitem pe acestă cale un sincer La mulți ani! Femeilor din comuna Scobinți.

Pentru mai multe detalii:
Cristina Rusu – secretar Primaria Scobinți
0743.035.996
primaria_scobinti@yahoo.com

